pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พล.ร.อ.ณรงค์ เป็นประธานการประชุมคณะกรรมการนโยบายและยุทธศาสตร์ครอบครัวแห่งชาติ (กยค.) ครั้งที่ 1/2560
วันศุกร์ที่ 4 สิงหาคม 2560
รอง นรม. พล.ร.อ.ณรงค์ เป็นประธานการประชุมคณะกรรมการนโยบายและยุทธศาสตร์ครอบครัวแห่งชาติ (กยค.) ครั้งที่ 1/2560
รอง นรม. พล.ร.อ.ณรงค์ เป็นประธานการประชุมคณะกรรมการนโยบายและยุทธศาสตร์ครอบครัวแห่งชาติ (กยค.) ครั้งที่ 1/2560
วันนี้ (4 สิงหาคม 2560) เวลา 9.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการนโยบายและยุทธศาสตร์ครอบครัวแห่งชาติ (กยค.) ครั้งที่ 1/2560
ที่ประชุมรับทราบรายงานผลการประชุมระดับรัฐมนตรีเอเชียตะวันออกด้านครอบครัวและความเสมอภาคระหว่างประเทศ (East Asia Ministerial Forum on Families and Gender Equality) พร้อมรับทราบรายงานผลการจัดประชุมสมัชชาครอบครัวระดับชาติ ประจําปี 2560 ตลอดจนรับทราบการดําเนินงานโครงการโรงเรียนครอบครัว โดยกรมกิจการสตรีและสถาบันครอบครัว กระทรวงการพัฒนาสังคมและความมั่นคงของมนุษย์
นอกจากนี้ ที่ประชุมได้พิจารณาและมีมติเห็นชอบ (ร่าง) แผนปฏิบัติการพัฒนาสถาบันครอบครัว พ.ศ. 2560 - 2564 โดยกรมกิจการสตรีและสถาบันครอบครัวได้ดําเนินการเพื่อจัดทําแผนปฏิบัติการพัฒนาสถาบันครอบครัว พ.ศ. 2560 - 2564 โดยจะมีโครงการที่สอดคล้องกับนโยบายและยุทธศาสตร์การพัฒนาสถาบันครอบครัว พ.ศ. 2560 - 2564 จํานวน 161 โครงการ จาก 52 หน่วยงาน ซึ่งแบ่งตามยุทธศาสตร์ได้ 5 ยุทธศาสตร์ ดังนี้ ยุทธศาสตร์ที่ 1 พัฒนาศักยภาพของครอบครัว 51 โครงการ ยุทธศาสตร์ที่ 2 สร้างหลักประกันความมั่นคงของครอบครัว 59 โครงการ ยุทธศาสตร์ที่ 3 การบริหารจัดการที่เอื้อต่อความเข้มแข็งของครอบครัว 42 โครงการ ยุทธศาสตร์ที่ 4 ส่งเสริมและสนับสนุนเครือข่ายทางสังคมเพื่อพัฒนาครอบครัว 17 โครงการ ยุทธศาสตร์ที่ 5 พัฒนากระบวนการสื่อสารสังคมเพื่อพัฒนาครอบครัว 2 โครงการ ทั้งนี้ บางโครงการอาจจะอยู่ในหลายยุทธศาสตร์ด้วยกัน โดยสามารถจําแนกเป็นโครงการระยะสั้น 2 ปี (Flagships) จํานวน 31 โครงการ และโครงการที่คิดขึ้นใหม่โดยบูรณาการแนวคิดจากหลายหน่วยงานเพื่อพัฒนาสถาบันครอบครัว จํานวน 4 โครงการ
ทั้งนี้ กรมกิจการสตรีและสถาบันครอบครัวจะนําร่างแผนปฏิบัติการพัฒนาสถาบันครอบครัว พ.ศ. 2560 - 2564 เข้าสู่การพิจารณาเพื่อให้ความเห็นชอบในที่ประชุมคณะรัฐมนตรีในเร็ว ๆ นี้ เพื่อประกาศใช้แผนปฏิบัติดังกล่าวควบคู่กับนโยบายและยุทธศาสตร์การพัฒนาสถาบันครอบครัวฯ ต่อไป พร้อมทั้งดําเนินการถ่ายทอดนโยบายและยุทธศาสตร์การพัฒนาสถาบันครอบครัว พ.ศ. 2560-2564 รวมทั้งชี้แจงแผนปฏิบัติการฯ ภายในงานมหกรรมโรงเรียนครอบครัว ในช่วงประมาณปลายเดือนสิงหาคม-หรือต้นเดือนกันยายน 2560
สําหรับแผนการขับเคลื่อนแผนปฏิบัติการพัฒนาสถาบันครอบครัว พ.ศ. 2560-2564 ในระยะต่อไป จะมีการกําหนดแนวทางการดําเนินงานเพื่อให้อนุกรรมการส่งเสริมและพัฒนาครอบครัวจังหวัดขับเคลื่อนนโยบายและแผนปฏิบัติการฯ ในปีงบประมาณ 2561 พร้อมบูรณาการความร่วมมือกับหน่วยงายที่เกี่ยวข้องเพื่อจัดทําโครงการ และกิจกรรมที่สอดคล้องกับนโยบายและยุทธศาสตร์ฯ ในปีงบประมาณ 2562 - 2564 ต่อไป
**************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คำปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาส “วันเกษตรกร” ประจำปี 2560
วันพฤหัสบดีที่ 11 พฤษภาคม 2560
คําปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาส “วันเกษตรกร” ประจําปี 2560
คําปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาส “วันเกษตรกร” ประจําปี 2560
เนื่องในโอกาส “วันเกษตรกร” ประจําปี 2560 ได้เวียนมาบรรจบครบรอบอีกวาระหนึ่ง ผมขอส่งความระลึกถึงและความปราถนาดีมายังพี่น้องเกษตรกรไทยทุกท่าน
ประเทศไทยของเราเป็นเมืองเกษตรกรรม เกษตรกรจึงถือเป็นกําลังสําคัญในการขับเคลื่อนภาคการผลิตสินค้าของประเทศ รัฐบาลได้ตระหนักถึงความสําคัญในการช่วยเหลือดูแลเกษตรกรในทุกมิติ ทั้งการสนับสนุนปัจจัยการผลิต การจัดหาช่องทางการตลาด การแก้ปัญหาการเกษตรอย่างยั่งยืน รวมทั้งการส่งเสริมให้นําเทคโนโลยีและนวัตกรรมทางการเกษตรใหม่ ๆ มาใช้ในภาคการเกษตรเพื่อเพิ่มผลผลิตที่มีคุณภาพและปลอดภัย
สําหรับในปี 2560 นี้ รัฐบาลได้กําหนดให้เป็นปีแห่งการยกระดับมาตรฐานการเกษตรสู่ความยั่งยืน โดยดําเนินการในเรื่องต่าง ๆ คือ การยกระดับมาตรฐานเกษตรแปลงใหญ่ การเพิ่มประสิทธิภาพการตรวจรับรอง การสร้างความตระหนักเรื่องเกษตรปลอดภัย เกษตรอินทรีย์แก่ทุกภาคส่วน โดยให้ทําการเกษตรที่มุ่งเน้นเรื่องความปลอดภัยทั้งตัวผู้ผลิต ผู้บริโภค เพื่อลดต้นทุน เพิ่มผลผลิต ซึ่งจะเกิดความยั่งยืนในการใช้ประโยชน์ที่ดิน นอกจากนี้ ยังได้เตรียมความพร้อมในการป้องกันและลดผลกระทบจากภัยแล้งซึ่งอาจจะเกิดขึ้นต่อภาคการเกษตรในฤดูกาลถัดไป เพื่อให้เกษตรกรทําความเกษตรได้อย่างเหมาะสมตามสภาพภูมิอากาศ มีหลายอย่างที่ต้องเริ่มต้นจากตัวเกษตรกรเอง และร่วมมือกับรัฐบาลในทุกมิติด้วย
ผมขอแสดงความขอบคุณและขอเป็นกําลังใจให้พี่น้องเกษตรกรทุกท่าน มีความอดทน เข้มแข็งในการประกอบอาชีพ และน้อมนําปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช มาปรับใช้ในการดํารงชีวิต และการทําการเกษตรเพื่อขับเคลื่อนให้ภาคเกษตรกรรมของไทยเรามีความมั่นคง มั่งคั่ง อย่างยั่งยืนตลอดไป
ในโอกาส “วันเกษตรกร” ประจําปี 2530 ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลโลก อีกทั้งเดชะพระบารมีแห่งองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้โปรดอภิบาลประทานพรให้ พี่น้องเกษตรกรชาวไทย จงประสบแต่ความสุข ความเจริญ มีกําลังใจ กําลังกาย ที่เข้มแข็ง เพื่อร่วมกันพัฒนาภาคเกษตรกรรมของไทยให้มีความเจริญก้าวหน้ายิ่ง ๆ ขึ้นไป
--------------------------------------
รัฐบาลไทย-ข่าวทำเนียบรัฐบาล-พม. ผนึกภาคีเครือข่าย มอบหนังสือการ์ตูน KnowCovid รู้ทันโควิด ให้นายกรัฐมนตรี  [กระทรวงพัฒนาสังคมเเละความมั่นคงของมนุษย์]
วันอังคารที่ 26 พฤษภาคม 2563
พม. ผนึกภาคีเครือข่าย มอบหนังสือการ์ตูน KnowCovid รู้ทันโควิด ให้นายกรัฐมนตรี  [กระทรวงพัฒนาสังคมเเละความมั่นคงของมนุษย์]
พม. ผนึกภาคีเครือข่าย มอบหนังสือการ์ตูน KnowCovid รู้ทันโควิด ให้นายกรัฐมนตรี
วันนี้ (26 พ.ค. 63) เวลา 08.30 น. ณ ตึกไทยคู่ฟ้า ทําเนียบรัฐบาล นายจุติ ไกรฤกษ์ รัฐมนตรีว่าการกระทรวง การพัฒนาสังคมและความมั่นคงของมนุษย์ (รมว.พม.) พร้อมด้วย นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ ดร.อิสระ เสรีวัฒนวุฒิ ผู้ก่อตั้งกลุ่ม KnowCovid ผู้แทนองค์การสหประชาชาติ (UN) ผู้แทนองค์การอนามัยโลก (WHO) ประจําประเทศไทย และผู้แทนกลุ่มบริษัท บันลือกรุ๊ป เข้าพบ พลเอก ประยุทธ์ จันทร์โอชา นายกรัฐมนตรี เพื่อนําเสนอหนังสือการ์ตูนชุด KnowCovid รู้ทันโควิด เพื่อเผยแพร่และสร้างความรู้ ความเข้าใจที่ถูกต้องเกี่ยวกับโรคติดเชื้อไวรัสโคโรน่า 2019 (โควิด-19) โดยนําไปแจกจ่ายให้กับกลุ่มเป้าหมายของกระทรวง พม. ทั่วประเทศ
นายจุติ กล่าวว่า เนื่องจากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ส่งผลกระทบต่อประชาชนทั่วประเทศในวงกว้าง รวมถึงกลุ่มเป้าหมายของกระทรวง พม. ตั้งแต่เด็ก เยาวชน ผู้สูงอายุ คนพิการ คนไร้ที่พึ่ง คนไร้บ้าน และผู้ด้อยโอกาส ซึ่งยังขาดความรู้ ความเข้าใจที่ถูกต้องในการดูแลและป้องกันตนเองและครอบครัวจากโรคโควิด-19 อีกทั้งการไม่เข้าถึงองค์ความรู้ที่ถูกต้องผ่านสื่อต่างๆ ทั้งนี้ กระทรวง พม. เป็นหน่วยงานภาครัฐด้านสังคมของประเทศใน การส่งเสริมสังคมคุณภาพ และพัฒนาคนให้มีหลักประกันและความมั่นคงในชีวิต จึงได้ร่วมมือกับ WHO ประจําประเทศไทย กระทรวงสาธารณสุข ดร.อิสระ เสรีวัฒนวุฒิ ผู้ก่อตั้งกลุ่ม KnowCovid และกลุ่มบริษัท บันลือกรุ๊ป ในนามหนังสือการ์ตูนไทย ขายหัวเราะ จัดทําหนังสือการ์ตูน KnowCovid รู้ทันโควิด เพื่อเผยแพร่ข้อมูลและสร้างความเข้าใจที่ถูกต้องเกี่ยวกับ โรคโควิด-19 โดยนําไปแจกจ่ายให้กับกลุ่มเป้าหมายของกระทรวง พม. ทั่วประเทศ จํานวน 50,000 เล่ม ทั้งนี้ ได้รับการสนับสนุนข้อมูลและองค์ความรู้ที่ถูกต้องจาก UN และ WHO ประจําประเทศไทย และกระทรวงสาธารณสุข สําหรับเนื้อหาที่มีหลากหลายมิติเกี่ยวกับความเชื่อที่ผิดเกี่ยวกับโรคโควิด-19 และการดูแลและป้องกันตนเองและครอบครัวให้ปลอดภัย โดยไม่เป็นพาหะนําโรค
รัฐบาลไทย-ข่าวทำเนียบรัฐบาล-ครม. เห็นชอบขยายความครอบคลุมผู้ประกันตนรับสิทธิว่างงานเนื่องจากเหตุสุดวิสัย สามารถรับเงินกรณีว่างงาน 62% ของค่าจ้างรายวัน ไม่เกิน 90 วัน
วันพุธที่ 15 เมษายน 2563
ครม. เห็นชอบขยายความครอบคลุมผู้ประกันตนรับสิทธิว่างงานเนื่องจากเหตุสุดวิสัย สามารถรับเงินกรณีว่างงาน 62% ของค่าจ้างรายวัน ไม่เกิน 90 วัน
ครม. เห็นชอบขยายความครอบคลุมผู้ประกันตนรับสิทธิว่างงานเนื่องจากเหตุสุดวิสัย สามารถรับเงินกรณีว่างงาน 62% ของค่าจ้างรายวัน ไม่เกิน 90 วัน
วันที่ 15 เมษายน 2563 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยว่า คณะรัฐมนตรีเห็นชอบให้ขยายความครอบคลุมผู้ประกันตนมาตรา 33 ว่างงานจากเหตุสุดวิสัย เพื่อให้ผู้ประกันตนที่ว่างงานจากผลกระทบโควิด-19 สามารถได้รับสิทธิประโยชน์ทดแทนกรณีว่างงาน 62% ของค่าจ้างรายวัน ไม่เกิน 90 วัน ทั่วถึงมากยิ่งขึ้น ดังนี้
- ในกรณีผู้ประกันตนไม่ได้ทํางาน หรือนายจ้างไม่ให้ทํางาน กักตัว 14 วัน เนื่องจากสัมผัสหรือใกล้ชิดผู้ติดเชื้อโควิด-19
- (ครม. มีมติเห็นชอบให้ขยายความครอบคลุม) ในกรณีผู้ประกันตนไม่สามารถทํางานได้ และไม่ได้รับค่าจ้างในระหว่างนั้น ไม่ว่านายจ้างจะหยุดประกอบกิจการเอง หรือหยุดประกอบกิจการตามคําสั่งของทางราชการ ผู้ประกันตนมีสิทธิรับเงินกรณีว่างงาน 62% ของค่าจ้างรายวัน ไม่เกิน 90 วันเช่นกัน
ทั้งนี้ กระทรวงแรงงาน จะได้เร่งดําเนินการตามขั้นตอนของกฎหมาย และประกาศในราชกิจจานุเบกษาให้มีผลใช้บังคับโดยเร็วต่อไป เพื่อบรรเทาความเดือดร้อนของผู้ประกันตนในช่วงสถานการณ์การแพร่ระบาดของไวรัสโควิด-19 อย่างเต็มที่
รัฐบาลไทย-ข่าวทำเนียบรัฐบาล-​JETRO ยืนยันความร่วมมือและลงทุนธุรกิจในไทยต่อเนื่อง พร้อมร่วมฟื้นฟูเศรษฐกิจภายหลังสถานการณ์โควิด-19
วันพุธที่ 24 มิถุนายน 2563
​JETRO ยืนยันความร่วมมือและลงทุนธุรกิจในไทยต่อเนื่อง พร้อมร่วมฟื้นฟูเศรษฐกิจภายหลังสถานการณ์โควิด-19
​JETRO ยืนยันความร่วมมือและลงทุนธุรกิจในไทยต่อเนื่อง พร้อมร่วมฟื้นฟูเศรษฐกิจภายหลังสถานการณ์โควิด-19
วันนี้ (24 มิถุนายน 2563) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายทาเคทานิ
อัทสึชิ (Mr. TAKETANI Atsushi) ประธานองค์การส่งเสริมการค้าต่างประเทศของญี่ปุ่น (Japan External Trade Organization : JETRO) กรุงเทพฯ เข้าเยี่ยมคารวะนายวิษณุ เครืองาม รองนายกรัฐมนตรี สรุปสาระสําคัญดังนี้
รองนายกรัฐมนตรียินดีที่ได้พบกับประธาน JETRO อีกครั้ง พร้อมชื่นชมการทํางานของ JETRO Bangkok ที่ได้จัดทํารายงานหลายฉบับเพื่อให้ทราบถึงข้อเสนอแนะของมาตรการด้านเศรษฐกิจที่ได้รับผลกระทบจากการแพร่ระบาดของโควิด-19 รวมถึงรายงานสรุปผลการสํารวจแนวโน้มทางเศรษฐกิจของภาคเอกชนญี่ปุ่นในไทย ประจําครึ่งแรกของปี 2563 ที่ และมีการรายงานให้ทราบทุก ๆ ครึ่งปี นับเป็นประโยชน์อย่างยิ่งต่อรัฐบาลไทยในการรับทราบถึงความต้องการของนักลงทุนญี่ปุ่น ไทยจะได้พิจารณาสนับสนุนส่วนที่บกพร่องและจําเป็นต่อไป ขอให้ทางญี่ปุ่นเชื่อมั่นว่า รัฐบาลให้ความสําคัญกับความสัมพันธ์และความเชื่อมโยงทางเศรษฐกิจของทั้งสองประเทศเป็นอย่างมาก รวมทั้งไทยอยู่ระหว่างการพิจารณาผ่อนปรนมาตรการต่าง ๆ ภายหลังสถานการณ์โควิด-19 คลี่คลายเพื่อเป็นโอกาสในการฟื้นฟูเศรษฐกิจให้เกิดศักยภาพสูงสุด
ในโอกาสนี้ รองนายกรัฐมนตรีได้ชื่นชมมาตรการควบคุมสถานการณ์โควิด-19 ของรัฐบาลญี่ปุ่นที่จะทดลองผ่อนคลายมาตรการการเข้าประเทศญี่ปุ่นให้กับกลุ่มนักธุรกิจ และผู้เชี่ยวชาญจากไทย สอดคล้องกับแนวทางของรัฐบาลไทยที่จะเข้าสู่ระยะของการผ่อนคลายการเดินทางเข้าประเทศให้กับกลุ่มชาวต่างชาติที่มีความสําคัญต่อการขับเคลื่อนเศรษฐกิจ ทั้งนี้ ทั้งสองฝ่ายจะต้องพิจารณาใช้มาตรการป้องกันโรคอย่างสอดคล้องควบคู่กันเพื่อการบังคับใช้มาตรการได้รับผลที่มีประสิทธิภาพสูงสุด และเพื่อร่วมกันป้องกันการแพร่ระบาดระลอกใหม่ที่อาจเกิดขึ้นได้
ประธาน JETRO กล่าวขอบคุณที่รัฐบาลไทยให้ความร่วมมือ และส่งเสริมการค้าการลงทุนของธุรกิจญี่ปุ่นมาโดยตลอด ซี่งรายงานผลสํารวจและข้อสรุปนี้ สะท้อนความความคิดเห็นของภาคเอกชนญี่ปุ่นว่า สถานการณ์โควิด-19 ถือเป็นปัจจัย และความท้าทายใหม่ที่เกิดขึ้นโดยไม่คาดคิด ส่งผลกระทบต่อธุรกิจเป็นอย่างมาก อย่างไรก็ตาม เป็นเรื่องที่น่ายินดีว่า นักธุรกิจญี่ปุ่นส่วนใหญ่ยืนยันที่จะดําเนินธุรกิจต่อไปในไทยและมีความเชื่อมั่นที่จะขยายการลงทุนในระยะยาว รวมทั้งเชื่อมั่นในการดําเนินนโยบายของรัฐบาลไทยว่าจะช่วยส่งเสริมเศรษฐกิจทําให้ประกอบธุรกิจต่อไปได้ ซึ่งนักลงทุนญี่ปุ่นยึดหลักเศรษฐกิจและความปลอดภัยที่ต้องมีควบคู่กัน (Economy and Safety) เพื่อการดําเนินธุรกิจอย่างยั่งยืน
ทั้งสองฝ่ายได้หารือและแลกเปลี่ยนความคิดเห็นในการพัฒนาความร่วมมือระหว่างกัน โดยเฉพาะมาตรการด้านเศรษฐกิจที่ภาคเอกชนญี่ปุ่นได้รับผลกระทบ ซึ่งรองนายกรัฐมนตรีจะแจ้งหน่วยงานที่เกี่ยวข้องให้ทราบ โดยเน้นย้ําว่า รัฐบาลไทยได้เตรียมมาตรการด้านเศรษฐกิจเพื่อกระตุ้นเศรษฐกิจภายในประเทศ และเริ่มดําเนินมาตรการที่จะอํานวยความสะดวกสําหรับภาคเอกชนไปบ้างแล้ว ซึ่งรัฐบาลยินดีที่จะรับฟังข้อเสนอแนะ และจะพิจารณาแนวทางให้ความช่วยเหลือเพิ่มเติมต่อไป
รัฐบาลไทย-ข่าวทำเนียบรัฐบาล-เครื่องวัดอุณหภูมิมีกี่ประเภท ??
วันอาทิตย์ที่ 22 มีนาคม 2563
เครื่องวัดอุณหภูมิมีกี่ประเภท ??
มีกี่ประเภทกันนะ
Q: เครื่องวัดอุณหภูมิมีกี่ประเภท??
A: 4 ประเภท คือ 1.เครื่องวัดอุณหภูมิแบบแท่งแก้ว 2.เครื่องวัดอุณหภูมิแบบดิจิตอล 3.เครื่องวัดอุณหภูมิในช่องหู4.เครื่องวัดอุณหภูมิทางหน้าผาก
รัฐบาลไทย-ข่าวทำเนียบรัฐบาล-นายกฯ ห่วงความปลอดภัยประชาชนในพื้นที่เสี่ยงพายุฤดูร้อน สั่งทุกหน่วยเตรียมพร้อมรับมือป้องกัน-ช่วยเหลืออย่างทันท่วงที
วันพฤหัสบดีที่ 14 มีนาคม 2562
นายกฯ ห่วงความปลอดภัยประชาชนในพื้นที่เสี่ยงพายุฤดูร้อน สั่งทุกหน่วยเตรียมพร้อมรับมือป้องกัน-ช่วยเหลืออย่างทันท่วงที
นพลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ห่วงใยสวัสดิภาพและความปลอดภัยของพี่น้องประชาชนหลังได้รับรายงานว่า ในช่วงวันที่ 14-19 มี.ค.62 จะมีพายุฤดูร้อนเกิดขึ้นบริเวณประเทศไทยตอนบน
พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ห่วงใยสวัสดิภาพและความปลอดภัยของพี่น้องประชาชนหลังได้รับรายงานว่า ในช่วงวันที่ 14-19 มี.ค.62 จะมีพายุฤดูร้อนเกิดขึ้นบริเวณประเทศไทยตอนบน โดยเริ่มจากภาคตะวันออกเฉียงเหนือและภาคตะวันออกก่อน ส่วนภาคเหนือ ภาคกลาง กทม.และปริมณฑล จะได้รับผลกระทบในวันถัดไป
“นายกฯ แนะให้พี่น้องประชาชนระมัดระวังอันตรายจากพายุ โดยปฏิบัติตามคําแนะนําของทางราชการ เช่น หลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างหรือป้ายโฆษณาที่ไม่แข็งแรง สําหรับเกษตรกรควรเตรียมป้องกันความเสียหายต่อพืชผลทางการเกษตรกรไว้ด้วย พร้อมทั้งติดตามข้อมูลข่าวสารจากกรมอุตุนิยมวิทยาอย่างใกล้ชิด”
นอกจากนี้ นายกรัฐมนตรีได้สั่งการไปยังหน่วยงานที่เกี่ยวข้องกับการดูแลประชาชน เช่น กระทรวงมหาดไทย กระทรวงเกษตรและสหกรณ์ และเหล่าทัพ ให้เฝ้าระวังสถานการณ์และแจ้งเตือนประชาชนในพื้นที่เสี่ยงอย่างต่อเนื่อง และเตรียมพร้อมปฏิบัติการตามแผนเผชิญเหตุด้านสาธารณภัย ตั้งแต่การป้องกันและช่วยเหลือบรรเทาความเดือดร้อนของประชาชนให้ทันท่วงที
รัฐบาลไทย-ข่าวทำเนียบรัฐบาล-นายกรัฐมนตรีเปิดร้าน APCD 60+Plus Bakery &amp; Chocolate Cafe @ทำเนียบรัฐบาล  ส่งเสริมผู้พิการขับเคลื่อนธุรกิจ ยืนยันรัฐบาลทำตามพันธะสัญญา ดูแลคนไทยทุกกลุ่ม  “ไม่ทิ้งใครไว้ข้างหลัง”
วันศุกร์ที่ 7 สิงหาคม 2563
นายกรัฐมนตรีเปิดร้าน APCD 60+Plus Bakery & Chocolate Cafe @ทําเนียบรัฐบาล  ส่งเสริมผู้พิการขับเคลื่อนธุรกิจ ยืนยันรัฐบาลทําตามพันธะสัญญา ดูแลคนไทยทุกกลุ่ม  “ไม่ทิ้งใครไว้ข้างหลัง”
นรม. เปิดร้าน APCD 60+Plus Bakery & Chocolate Cafe @ทําเนียบรัฐบาล  ส่งเสริมผู้พิการขับเคลื่อนธุรกิจ ยืนยันรัฐบาลทําตามพันธะสัญญา ดูแลคนไทยทุกกลุ่ม  “ไม่ทิ้งใครไว้ข้างหลัง”
วันนี้ (7 สิงหาคม 2563) เวลา 09.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในการเปิดร้านกาแฟ APCD 60+Plus Bakery & Chocolate Cafe @ทําเนียบรัฐบาล โดยมีนายเตช บุนนาค ประธานกรรมการมูลนิธิศูนย์ฝึกพัฒนาและฝึกอบรมคนพิการแห่งเอเชียและแปซิฟิกในพระราชูปถัมภ์ นายพิรุณ ลายสมิต ผู้อํานวยศูนย์ฝึกพัฒนาและฝึกอบรมคนพิการแห่งเอเชียและแปซิฟิก ในพระราชูปถัมภ์ พร้อมด้วยนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ นางสาวอาร์มิดา ซัลเซียะฮ์ อาลิสจะฮ์บานา เลขาธิการบริหารคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก (ESCAP) ผู้บริหารกระทรวงการต่างประเทศ นายกอบศักดิ์ ภูตระกูล ผู้บริหารสํานักเลขาธิการนายกรัฐมนตรี และนายวิบูลย์ ฤกษ์ศิระทัยผู้ว่าการการไฟฟ้าฝ่ายผลิตแห่งประเทศไทย(กฟผ.)ผู้ให้การสนับสนุนโครงการ 60+Plus พนักงานคนพิการ เจ้าหน้าที่ที่เกี่ยวข้องเข้าร่วมในครั้งนี้
โอกาสนี้ นายกรัฐมนตรีกล่าวขอบคุณมูลนิธิฯ เลขาธิการคณะกรรมธิการเศรษฐกิจและสังคมภูมิภาคเอเชียและแปซิฟิกแห่งองค์การสหประชาชาติ (UNESCAP) รัฐวิสาหกิจ เอกชน ทุกฝ่ายที่ร่วมมือกันให้โครงการ ฯบรรลุความสําเร็จ สอดคล้องกับเป้าหมายการดําเนินนโยบายของรัฐบาล ที่คนไทยทุกกลุ่มต้องได้รับการดูแล โดยเฉพาะ กลุ่มเปราะบาง เพราะรัฐบาลจะ "ไม่ทิ้งใครไว้ข้างหลัง" (leave no one behind) นอกจากนี้ ยังเป็นการอนุวัติการตามอนุสัญญาแห่งสหประชาติว่าด้วยสิทธิคนพิการ (United Nations Convention on the Rights of Persons with Disabilities : UNCRPD) เป็นไปตามยุทธศาสตร์ชาติ ในการส่งเสริมการมีงานทํา ผู้พิการฝึกอาชีพสามารถทํางานเลี้ยงตัวเองได้ ซึ่งยังมีแนวคิดให้กระทรวงยุติธรรมได้ฝึกอบรมเชฟลูกกรงเหล็ก ความสําเร็จครั้งนี้ เป็นผลจากที่ทุกฝ่ายบูรณาการร่วมกัน เป็นวันที่มงคลที่ทุกคนได้ทําความดีให้กับประเทศชาติ ส่งเสริมกิจกรรมคนพิการที่เป็นรูปธรรมและแปรเปลี่ยนคนพิการจากกลุ่มเปราะบางให้กลายเป็นพลังในสังคม ขอให้สื่อมวลชนช่วยกันอุดหนุนและเผยแพร่เพื่อให้เป็นที่รู้จักกัน ภายหน้าอาจมีการตกแต่งสถานที่ให้สวยงาม เปิดโอกาสให้บุคคลภายนอกเข้ามาอุดหนุน โดยมีการดูแลรักษาความปลอดภัย ในอนาคตถนนเส้นนี้ อาจจะเป็นเหมือน ฌ็องเซลิเซ่ (Champs-Élysées) เมืองไทยก็ได้
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการในการควบคุมไวรัสใหม่โคโรน่า ๒๐๑๙ ของกระทรวงสาธารณสุข
วันศุกร์ที่ 10 กรกฎาคม 2563
มาตรการในการควบคุมไวรัสใหม่โคโรน่า ๒๐๑๙ ของกระทรวงสาธารณสุข
สรุปการตอบกระทู้ถามในการประชุมวุฒิสภา  วันจันทร์ที่ ๓ กุมภาพันธ์ ๒๕๖๓
เรื่อง  มาตรการในการควบคุมไวรัสใหม่โคโรน่า ๒๐๑๙ ของกระทรวงสาธารณสุข
ผู้ตั้งกระทู้ถาม นายเจตน์ ศิรธรานนท์ สมาชิกวุฒิสภา
ถาม รัฐมนตรีว่าการกระทรวงสาธารณสุข
ผู้ตอบ รัฐมนตรีช่วยว่าการกระทรวงสาธารณสุข (นายสาธิต ปิตุเตชะ)
ผู้ถาม : นายเจตน์ ศิรธรานนท์ สมาชิกวุฒิสภา ถามกระทู้โดยสรุปดังนี้
ตามที่ปัจจุบันมีผู้ติดเชื้อไวรัสโคโรน่าสายพันธุ์ใหม่ ๒๐๑๙ จํานวน ๑๗,๒๐๕ ราย เสียชีวิต ๓๖๑ ราย โดยประเทศไทยมีผู้ติดเชื้อ ๑๙ ราย ส่งผลให้องค์การอนามัยโลก (WHO) ประกาศ “สถานการณ์ฉุกเฉินด้านสาธารณสุขระหว่างประเทศ” และแม้ว่ารัฐบาลจะมีการเตรียมความพร้อม โดยแต่งตั้งคณะกรรมการอํานวยการเตรียมความพร้อม ป้องกันและแก้ไขปัญหาโรคติดต่ออุบัติใหม่แห่งชาติ ประเทศไทยได้รับการจัดอันดับว่ามีมาตรการรับมือสถานการณ์โรคระบาดร้ายแรงดีที่สุดเป็นอันดับที่ ๖ จาก ๑๙๕ ประเทศทั่วโลก แต่ประชาชนยังมีความกังวลในการดําเนินชีวิตประจําวันในที่สาธารณะ ทั้งยังหวาดกลัวนักท่องเที่ยวชาวจีนที่เข้ามาในประเทศไทย รวมถึงมีการสร้างและเผยแพร่ข่าวปลอมในสังคมออนไลน์ทําให้ประชาชนตื่นตระหนกและหาซื้อหน้ากากอนามัยจํานวนมากจนเกิดการขาดแคลน จึงขอเรียนถามว่ารัฐบาลมีมาตรการเตรียมความพร้อมในการรับมือกับไวรัสโคโรน่าสายพันธุ์ใหม่ ๒๐๑๙ อย่างไร มีข้อสังเกตว่า ขณะนี้ประเทศไทยอยู่ในสภาวะเฟส ๒ ดังนั้น หากต่อไปมีการระบาดในพื้นที่อื่นของประเทศ (เฟส ๓) รัฐบาลต้องมีแผนการรองรับมีการเตรียมความพร้อม รวมถึงขอให้มีการจัดสรรงบประมาณแยกต่างหากให้กับบุคลากรที่ทํางานในสถานการณ์การระบาดของไวรัส
ผู้ตอบ : รัฐมนตรีช่วยว่าการกระทรวงสาธารณสุข (นายสาธิต ปิตุเตชะ) ตอบชี้แจงกระทู้โดยสรุปดังนี้
นายสาธิต ปิตุเตชะ รัฐมนตรีช่วยว่าการกระทรวงสาธารณสุข ได้รับมอบหมายให้ตอบชี้แจง ได้ตอบชี้แจงว่า รัฐบาลมีมาตรการคัดกรองผู้ที่เดินทางมาจากพื้นที่เสี่ยงตามท่าอากาศยาน ๖ แห่ง ได้แก่ สุวรรณภูมิ ดอนเมือง เชียงใหม่ ภูเก็ต กระบี่ และเชียงราย ตลอด ๒๔ ชั่วโมง มาตรการคัดกรองผู้ป่วยที่มีอาการทางระบบทางเดินหายใจที่เข้าข่ายอาการกลุ่มเสี่ยง และมาตรการให้ความรู้ความเข้าใจกับ ประชาชนเพื่อไม่ให้เป็นทั้งผู้ติดเชื้อและผู้แพร่เชื้อ รวมถึงจะมีการอบรมอาสาสมัครสาธารณสุขประจําหมู่บ้าน (อสม.) เพื่อป้องกันในเฟส ๒ และ ๓ ที่จะมีการกระจายของเชื้อไปสู่ต่างจังหวัด และปัจจุบันโรงพยาบาลของไทยมีความทันสมัยมีห้องความดันติดลบอยู่ทุกอําเภอ เมื่อพบผู้ติดเชื้อจะแยกผู้ติดเชื้ออย่าง ๔ ชัดเจนไว้ในส่วนหนึ่งของสถานพยาบาล และติดตามสังเกตอาการผู้สัมผัสกับผู้ติดเชื้อโดยเฉพาะผู้ที่มีความเสี่ยงสูงอีกทั้งจะดําเนินการจัดตั้งคลินิกโรคหวัดโดยเฉพาะเพื่อตรวจคัดแยก นอกจากนี้กระทรวงพาณิชย์จะใช้มาตรการสินค้าควบคุมเพื่อไม่ให้หน้ากากอนามัยขาดตลาด และกระทรวงดิจิทัลเพื่อเศรษฐกิจและสังคมจะดําเนินการกับผู้สร้างและเผยแพร่ข่าวปลอมอย่างต่อเนื่อง รวมถึงจะมีการของบกลางฉุกเฉิน เพื่อใช้เป็นค่าโอทีสําหรับบุคลากรทางการแพทย์ที่ทํางานอย่างหนัก
​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-อย. ชี้แจงกรณีมีการแอบอ้าง อย.บนสินค้ายาปลุกอารมณ์ทางเพศ
วันพฤหัสบดีที่ 30 สิงหาคม 2561
อย. ชี้แจงกรณีมีการแอบอ้าง อย.บนสินค้ายาปลุกอารมณ์ทางเพศ
เลขาธิการ อย. ชี้แจงกรณีมีการแอบอ้าง อย.บนสินค้ายาปลุกอารมณ์ทางเพศ ยืนยัน อย. ไม่เคยมีการขึ้นทะเบียนตํารับยาให้แก่ผลิตภัณฑ์ที่อวดอ้างสรรพคุณในลักษณะดังกล่าว
วันที่ 27 สิงหาคม 2561 นพ.วันชัย สัตยาวุฒิพงศ์ เลขาธิการคณะกรรมการอาหารและยา สํานักงานคณะกรรมการอาหารและยา กระทรวงสาธารณสุข ชี้แจงประเด็นการแอบอ้าง อย.บนสินค้ายาปลุกอารมณ์ทางเพศ จากกรณีแฟนเพจ “Drama-addict” แจ้งเบาะแสกรณีมีการขายยาปลุกอารมณ์ทางเพศทางออนไลน์แอบอ้างว่าผ่านการรับรองจาก อย. และมีการแชร์ออกไปเป็นจํานวนมาก ผู้ขายได้นําใบเสียภาษีนําเข้าสินค้าที่ออกโดยกรมศุลกากรมาแสดง ซึ่งไม่เกี่ยวข้องกับการผ่านการตรวจมาตรฐานจาก อย. ตามที่กล่าวอ้างแต่อย่างใด
จากกรณีดังกล่าว สํานักงานคณะกรรมการอาหารและยา (อย.) ได้ตรวจสอบข้อมูลยาปลุกอารมณ์ทางเพศหรือ ยาปลุกเซ็กส์ Girly Sex ซึ่ง อย. ไม่เคยมีการขึ้นทะเบียนตํารับยาให้แก่ผลิตภัณฑ์ที่อวดอ้างสรรพคุณในลักษณะดังกล่าว ทั้งนี้ การโฆษณาอวดอ้างสรรพคุณของผลิตภัณฑ์นี้ เข้าข่ายเป็น "ยา" ตาม พ.ร.บ. ยา พ.ศ. 2510 แต่ผลิตภัณฑ์ดังกล่าวไม่มีเลขทะเบียนตํารับยา ดังนั้น ผู้นําเข้า/ ขาย มีความผิด ฐานนําเข้า/ ขายซึ่งยาที่ไม่ได้ขึ้นทะเบียนตํารับยา ต้องระวางโทษจําคุกไม่เกิน 3 ปี หรือปรับไม่เกิน 5,000 บาท หรือทั้งจําทั้งปรับ โฆษณาขายยาโดยไม่ได้รับอนุญาต และโฆษณาขายยาที่ทําให้เข้าใจว่าเป็นยาบํารุงกาม ต้องระวางโทษปรับไม่เกิน 100,000 บาท นอกจากนี้ยังเข้าข่ายผิดกฎหมายตาม พ.ร.บ.คอมพิวเตอร์ พ.ศ. 2560 อีกด้วย ซึ่ง อย. ได้ประสานไปยังกระทรวงดิจิทัลเพื่อเศรษฐกิจและสังคม เพื่อขอความร่วมมือในการระงับซึ่งการเผยแพร่ข้อมูลในเว็บไซต์และ Social Media ดังกล่าวแล้ว ทั้งนี้ กฎหมายไม่อนุญาตให้ขายยาในเว็บไซต์ หรือนอกสถานที่ขายยา โดยผู้ที่จะขายยาต้องมีใบอนุญาต และจําหน่ายโดยเภสัชกรเท่านั้น
ในส่วนของประชาชน อย. ได้ประชาสัมพันธ์ให้ทราบถึง ข้อควรระวังในการซื้อยาตามอินเทอร์เน็ต หรือทางเว็บไซต์ต่าง ๆ เพราะเสี่ยงทั้งได้รับยาปลอม ยาไม่มีคุณภาพ หรือได้รับผลข้างเคียงจากยา จนอาจเป็นอันตรายถึงชีวิตได้
---------------------
รัฐบาลไทย-ข่าวทำเนียบรัฐบาล-รมว.ดิจิทัล เผยผู้ทดสอบ 5จี มุ่งเป้าอุตสาหกรรมยานยนต์สมัยใหม่-การแพทย์
วันศุกร์ที่ 11 มกราคม 2562
รมว.ดิจิทัล เผยผู้ทดสอบ 5จี มุ่งเป้าอุตสาหกรรมยานยนต์สมัยใหม่-การแพทย์
รมว.ดิจิทัล
รัฐมนตรีว่าการกระทรวงดิจิทัลฯ คาดการทดสอบการใช้งาน 5จี ที่ศูนย์ทดสอบ (5G Testbed) ในพื้นที่อีอีซี มหาวิทยาลัยเกษตรศาสตร์ วิทยาเขตศรีราชา เดินหน้าเต็มตัวได้ภายใน 3 เดือน เผยอุตสาหกรรมยานยนต์สมัยใหม่ และการแพทย์มาแรง
นายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า ปีนี้จะเป็นปีแห่งการเดินหน้าทดสอบระบบ 5จีเต็มรูปแบบสําหรับประเทศไทย คาดว่าจะเห็นการทดสอบการใช้งาน (Use Cases) ได้อย่างเป็นรูปธรรมได้ภายใน 3 เดือนนี้ จากทั้งฟากผู้ผลิตอุปกรณ์ (Vendors), ผู้ให้บริการทั้งในส่วนมือถือและอินเทอร์เน็ต (ISPs) และภาคส่วนอื่นๆ ได้แก่ กระทรวงสาธารณสุข ภาคอุตสาหกรรมในพื้นที่เศรษฐกิจพิเศษอีอีซี ซึ่งจะเข้ามาใช้พื้นที่ทดสอบ (5G Testbed) ที่จัดตั้งไว้ให้ที่มหาวิทยาลัยเกษตรศาสตร์ วิทยาเขตศรีราชา
ทั้งนี้ จากการรับฟังผู้ที่แสดงความจํานงขอติดตั้งอุปกรณ์สําหรับการทดสอบ ได้แก่ อีริคสัน โนเกีย หัวเว่ย แซดทีอี รวมถึงผู้ให้บริการมือถือและอินเทอร์เน็ตรายหลักๆ ของไทย พบว่ามุ่งความสนใจที่จะทดสอบการใช้งานที่สอดคล้องกับอุตสาหกรรมใหม่ (S-Curve) ในพื้นที่อีอีซี 2 สาขา ได้แก่ อุตสาหกรรมยานยนต์สมัยใหม่ และอุตสาหกรรมด้านการแพทย์
อย่างไรก็ตาม ภายในเดือนนี้จะมีการนํากลุ่มเป้าหมายอื่นๆ เข้าเยี่ยมชมพื้นที่ 5G Testbed เพิ่มเติม ได้แก่ กระทรวงสาธารณสุข ซึ่งสนใจการใช้งาน 5จี ในเชิงการแพทย์และการรักษาพยาบาล กระทรวงคมนาคม และกระทรวงอุตสาหกรรม ซึ่งมีกลุ่มอุตสาหกรรมเป้าหมายอยู่ในพื้นที่อีอีซี ได้แก่ อุตสาหกรรมยานยนต์สมัยใหม่ อุตสาหกรรมปิโตรเคมี รวมถึงอุตสาหกรรมเกษตรและอาหาร เป็นต้น
ด้านความคืบหน้าการอํานวยความสะดวกในเรื่องคลื่นความถี่ ล่าสุดได้ทําเรื่องขอให้ กสทช. จัดสรรคลื่นความถี่สําหรับการทดสอบใน 5G Testbed แห่งนี้ 2 ย่านความถี่ ได้แก่ 26 GHz และ 3.6 GHz รวมทั้งจะช่วยประสานงานกับกรมศุลกากร เรื่องการนําเข้าอุปกรณ์เข้ามาติดตั้งเพื่อใช้ในการทดสอบ
ล่าสุด มีบางประเทศแสดงความสนใจโครงการทดสอบ 5จี เข้ามาเพิ่มเติม ได้แก่ ญี่ปุ่น และออสเตรเลีย ขณะที่ในราวกลางปี 2562 มีแผนจะเชิญกลุ่มประเทศ CLMV (กัมพูชา, ลาว, เมียนมาร์ และเวียดนาม) เข้ามาเยี่ยมชมการทดสอบการใช้งาน 5จี ในพื้นที่อีอีซี
********************